PATVIRTINTA

Širvintų rajono savivaldybės tarybos 2018 m. vasario 22 d. sprendimu Nr. 1-41

(redakcija Širvintų rajono savivaldybės tarybos 2022 m. gruodžio 22d.sprendimas Nr. 1-229)

# LEIDIMŲ LAIDOTI IŠDAVIMO, LAIDOJIMO IR KAPINIŲ PRIEŽIŪROS BEI LANKYMO, KAPAVIETĖS PRIPAŽINIMO NEPRIŽIŪRIMA KAPAVIETE IR KAPAVIETĖS (KAPO) IDENTIFIKAVIMO ŠIRVINTŲ RAJONO SAVIVALDYBĖS TERITORIJOJE TVARKOS APRAŠAS

**I SKYRIUS BENDROSIOS NUOSTATOS**

1. Leidimų laidoti išdavimo, laidojimo ir kapinių priežiūros bei lankymo, kapavietės pripažinimo neprižiūrima kapaviete ir kapavietės (kapo) identifikavimo Širvintų rajono savivaldybės teritorijoje tvarkos aprašas (toliau – Tvarkos aprašas) nustato kapinių perdavimo juridinio asmens teises turinčiai religinei bendruomenei ar bendrijai, leidimo laidoti išdavimo, kapaviečių ar kolumbariumo nišų skyrimo ir laidojimo jose, kapinių priežiūros bei lankymo, kapavietės pripažinimo neprižiūrima kapaviete, kapavietės (kapo) indentifikavimo ir nenustatytos tapatybės žmogaus palaikų laidojimo Širvintų rajono savivaldybės teritorijoje tvarką ir sąlygas.
2. Į Kultūros vertybių registrą įrašytų Širvintų rajono savivaldybės kapinių ir kapinėse esančių kultūros paveldo objektų tvarkymui šis Tvarkos aprašas taikomas tiek, kiek tai neprieštarauja Lietuvos Respublikos nekilnojamojo kultūros paveldo apsaugos įstatymui ir kitiems teisės aktams, reglamentuojantiems nekilnojamojo kultūros paveldo objektų tvarkymą.
3. Šiame Tvarkos apraše vartojamos sąvokos apibrėžtos Lietuvos Respublikos žmonių palaikų laidojimo įstatyme, Kapinių tvarkymo taisyklėse, patvirtintose Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ (toliau – Kapinių tvarkymo taisyklės), ir kituose teisės aktuose.
4. Šio Tvarkos aprašo nuostatos taikomos tiek, kiek šių teisinių santykių nereglamentuoja Lietuvos Respublikos įstatymai arba kiti teisės aktai.
5. Įstatymų nustatyta tvarka viešąsias kapines, esančias Širvintų rajono savivaldybės teritorijoje, prižiūri seniūnijų, kurių teritorijoje yra kapinės, seniūnai, kurie organizuoja ir kontroliuoja kapinių priežiūrą, Širvintų miesto kapines, Širvintų miesto karių kapines ir Širvintų miesto Paširvinčio kapines – Širvintų rajono savivaldybės administracijos (toliau – Administracija) direktoriaus paskirtas kapinių prižiūrėtojas (toliau – kapinių prižiūrėtojas).
6. Kapinių prižiūrėtojas Tvarkos apraše nurodytą veiklą organizuoja vadovaudamasis Žmonių palaikų laidojimo įstatymu, Kapinių tvarkymo taisyklėmis, Nenustatytos tapatybės žmogaus palaikų laidojimo organizavimo tvarkos aprašu, patvirtintu Lietuvos Respublikos vidaus reikalų ministro 2011 m. rugsėjo 30 d. įsakymu Nr. 1V-725 „Dėl Nenustatytos tapatybės žmogaus palaikų laidojimo organizavimo tvarkos aprašo patvirtinimo“ (toliau – Nenustatytos tapatybės žmogaus palaikų laidojimo organizavimo tvarkos aprašas), šiuo Tvarkos aprašu ir kitais teisės aktais.
7. Konfesinės kapinės gali būti suteikiamos juridinio asmens teises turinčioms religinėms bendruomenėms ar bendrijoms (toliau – religinė bendruomenė ar bendrija) sudarant žemės panaudos

sutartį Lietuvos Respublikos žemės įstatymo nustatyta tvarka arba įstatymų nustatyta tvarka sudarant kitą sutartį, suteikiančią teisę juridinio asmens teises turinčiai religinei bendruomenei ar bendrijai laidoti kapinėse (ar kapinių dalyje) ir sutartyje nustatyta tvarka organizuoti jų priežiūrą.

1. Laidojimo ir kapinių lankymo tvarką konfesinėms kapinėms nustato atitinkama religinė bendruomenė ar bendrija. Per 30 dienų nuo kapinių perdavimo sutarties pasirašymo (jei sutartyje nenustatytas kitoks terminas) raštu neinformavus Administracijos direktoriaus apie religinės bendruomenės ar bendrijos nustatytą laidojimo ir kapinių lankymo tvarką, konfesinėse kapinėse laikomasi šio Tvarkos aprašo nuostatų.

# II SKYRIUS

**LEIDIMO LAIDOTI IŠDAVIMAS, KAPAVIEČIŲ AR KOLUMBARIUMŲ SKYRIMAS, LAIDOJIMAS**

1. Rašytinį leidimą laidoti žmogaus palaikus pagal Kapinių tvarkymo taisyklių priede nustatytą formą (toliau – leidimas laidoti) Širvintų rajono savivaldybės teritorijoje esančiose kapinėse išduoda kapinių prižiūrėtojas.
2. Leidimai laidoti darbo dienomis išduodami kapinių prižiūrėtojo darbo laiku, o poilsio ir švenčių dienomis bei po darbo valandų – tiesiogiai kreipiantis į kapinių prižiūrėtoją, kurio kontaktiniai duomenys skelbiami Širvintų rajono savivaldybės (toliau – Savivaldybė) interneto svetainėje [www.sirvintos.lt](http://www.sirvintos.lt/), kapinėse esančiose informacinėse lentose, seniūnijų skelbimų lentose. Dėl leidimo laidoti išdavimo informaciją pateikia kapinių prižiūrėtojas.
3. Žmogaus palaikams, įskaitant balzamuotus ir kremuotus, laidoti, atsižvelgiant į laidojančio asmens prašymą, neatlygintinai skiriama kapavietė arba niša Savivaldybės lėšomis įrengtame kolumbariume (jeigu jis yra), arba kremuotus žmogaus palaikus leidžiama išbarstyti kapinėse esančiame pelenų barstymo lauke (jeigu jis yra).
4. Leidimas laidoti išduodamas neatlygintinai, laidojančiam asmeniui pateikus:
	1. rašytinį prašymą dėl leidimo laidoti išdavimo pagal šio Tvarkos aprašo 1 priede nustatytą formą;
	2. medicininį mirties liudijimą ar sveikatos apsaugos ministro patvirtintos formos medicinos dokumentų išrašą, jeigu norima laidoti žmogaus vaisių (vaisius) iki 22-os nėštumo savaitės.
5. Leidimas išbarstyti kremuotus žmogaus palaikus kapinėse esančiame pelenų barstymo lauke (jeigu toks yra) išduodamas pagal Kapinių tvarkymo taisyklių priede nustatytą formą, jeigu negauta rašytinių pranešimų, kad tai prieštarauja asmens, kurio kremuotus palaikus norima išbarstyti, išreikštai, jam esant gyvam, valiai.
6. Perlaidojančiam iš kitų vietovių pervežtiems žmogaus palaikams asmeniui išduodamas leidimas laidoti pateikus šio Tvarkos aprašo 12 punkte nurodytus dokumentus ir leidimą ekshumuoti žmogaus palaikus, nustatyta tvarka išduotą Nacionalinio visuomenės sveikatos centro prie Sveikatos apsaugos ministerijos.
7. Kapinėse žmogaus palaikai ekshumuojami Lietuvos Respublikos žmonių palaikų laidojimo įstatymo 25 straipsnyje nustatyta tvarka. Jei po ekshumavimo žmogaus palaikai bus laidojami kitur (perlaidojami), būtinas už kapavietės ar kolumbariumo nišos priežiūrą atsakingo asmens rašytinis sutikimas.
8. Norint ekshumuoti žmogaus palaikus, būtina iš anksto informuoti kapinių prižiūrėtoją. Kapinių prižiūrėtojas dalyvauja ekshumuojant žmogaus palaikus ir užtikrina, kad palaikų ekshumavimo metu nebūtų sutrikdyta viešoji tvarka ir būtų išvengta galimos infekcijos išplitimo.
9. Laidoti mirusiuosius leidžiama kiekvieną dieną nuo 8 val. iki 17 val.
10. Pirmąją šv. Kalėdų, pirmąją šv. Velykų dieną, Visų Šventųjų ir Vėlinių dienomis nelaidojama. Kapinių prižiūrėtojas, įvertinęs situaciją vietoje, gali išduoti leidimą laidoti ir šiomis dienomis.
11. Laidoti žmogaus palaikus galima ne anksčiau kaip po 24 valandų nuo to momento, kai buvo konstatuota mirtis, jeigu tokiu būdu neignoruojami mirusiojo ar jo artimųjų asmenų religiniai įsitikinimai.
12. Veikiančiose kapinėse naujas kapavietes eilės tvarka pagal kapinių planą skiria ir kapavietes ribas pažymi kapinių prižiūrėtojas.
13. Žmogaus palaikams palaidoti skiriamos kapavietės dydis vienam kapui – 3,75 kv. metro (1,5x2,5), keliems kapams (šeimos kapavietė) – 7 kv. metrai (2,8x2,5), tik kremuotiems žmogaus palaikams laidoti – 1,32 kv. metro (1,10x1,20) neįskaitant praėjimų (šoniniai – 0,5 metro, galiniai – 0,75 metro) prie kapo, arba pagal kapinių planą – kitokio dydžio.
14. Kapo duobės, kurioje laidojami žmogaus palaikai, gylis turi būti ne mažesnis kaip 2 metrai; kapo duobės, kurioje laidojami kremuoti žmogaus palaikai su urna, kapsule, arba išberiant juos į kapo duobę, – ne mažesnis kaip 1 metras.
15. Palaidojus kapavietėje įrengiamas kapo vietą žymintis laikinas ženklas, kuriame nurodomas mirusiojo vardas, pavardė, gimimo ir mirties datos.
16. Pakartotinai laidoti žmogaus palaikus kape, kuriame jau yra palaidoti žmogaus palaikai, galima ne anksčiau kaip pasibaigus kapo ramybės laikotarpiui. Pakartotinai laidoti žmogaus palaikų kape, kuriame jau yra palaidoti kremuoti žmogaus palaikai, negalima.
17. Kapavietėje ar kolumbariumo nišoje laidoti kitų asmenų palaikus leidžiama tik atsakingo už kapavietės ar kolumbariumo nišos priežiūrą asmens rašytiniu sutikimu. Miręs atsakingas už kapavietės ar kolumbariumo nišos priežiūrą asmuo gali būti palaidotas toje kapavietėje ar kolumbariumo nišoje laikantis šiame Tvarkos apraše nustatytų reikalavimų.
18. Naujas kapas esamoje kapavietėje formuojamas tik tuo atveju, jeigu kapavietė turi aiškias (pažymėtas) ribas. Formuojant naują kapą esamoje kapavietėje arba laidojant kape pakartotinai, kapavietės ribas leidžiama pakeisti tik tuo atveju, jeigu toks pakeitimas būtinas laidojimui, galimas pagal kapinių planą ir tik tiek, kiek tai būtina laidojimui. Sprendimą leisti arba neleisti pakeisti kapavietės ribas priima leidimą laidoti išduodantis kapinių prižiūrėtojas šio leidimo išdavimo metu. Įrašytų į Kultūros vertybių registrą kapaviečių ribos nustatomos ir keičiamos Lietuvos Respublikos nekilnojamojo kultūros paveldo apsaugos įstatymo nustatyta tvarka.
19. Neveikiančiose kapinėse mirusiųjų palaikai nelaidojami.
20. Kremuoti žmogaus palaikai pelenų barstymo lauke (jeigu jis yra) išbarstomi ant žemės paviršiaus. Pelenų barstymo lauke individualūs paminklai nestatomi ir kremuotų žmogaus palaikų išbėrimo vieta nežymima. Pelenų barstymo lauką prižiūri, švarą ir tvarką jame užtikrina, kremuotų žmogaus palaikų išbarstymą organizuoja kapinių prižiūrėtojas laikydamasis šio Tvarkos aprašo nustatytos laidojimo ir kapinių lankymo tvarkos.
21. Mirusiojo sutuoktiniui (-ei), partneriui (-ei), artimiesiems, giminaičiams gali būti išduodama pažyma, patvirtinanti, kad mirusysis yra palaidotas Širvintų rajono savivaldybės teritorijoje esančiose kapinėse.
22. Kapinių prižiūrėtojas neatlygintinai išduoda pažymą, patvirtinančią žmogaus palaidojimo vietą ir laiką, Tvarkos aprašo 29 punkte nurodytam asmeniui pateikus:
	1. rašytinį prašymą pagal Tvarkos aprašo 2 priede nustatytą formą;
	2. medicininį mirties liudijimą ar sveikatos apsaugos ministro patvirtintos formos medicinos dokumentų išrašą, jeigu palaidotas žmogaus vaisius (vaisiai) iki 22-os nėštumo savaitės;
	3. dokumentus, įrodančius giminystės ryšį su kapavietėje palaidotu asmeniu.
23. Nesant galinčių organizuoti laidojimą asmenų arba nežinant, kur tokie asmenys yra ir (ar) miręs asmuo neturėjo nuolatinės gyvenamosios vietos, laidojimą organizuoja seniūnijos, kurios teritorijoje asmuo nuolat gyveno ir (ar) buvo nustatytas mirties atvejis, seniūnas. Jeigu miręs asmuo nuolat gyveno ir (ar) mirties atvejis buvo nustatytas Širvintų mieste, nesant galinčių organizuoti laidojimą asmenų arba nežinant, kur tokie asmenys yra ir (ar) miręs asmuo neturėjo nuolatinės gyvenamosios vietos, laidojimą organizuoja Ūkio plėtros skyriaus darbuotojas. Nenustatytos tapatybės žmogaus palaikus laidoja laidojimo paslaugų teikėjas, teisės aktų nustatyta tvarka sudaręs su Administracija laidojimo paslaugų teikimo sutartį.

# SKYRIUS

**KAPINIŲ PRIEŽIŪROS BEI LANKYMO TVARKA**

1. Prie įėjimo į kapines įrengiamas informacinis stendas ar informacinė lenta, kurioje užrašomas kapinių pavadinimas ir statusas, kapinių prižiūrėtojo duomenys (juridinio asmens pavadinimas, buveinė, darbuotojų, į kuriuos galima kreiptis informacijos, vardai, pavardės, telefonų numeriai, darbo laikas; fizinio asmens vardas, pavardė, telefono numeris, darbo laikas), laikas, kada kapinėse galima laidoti ir jas lankyti, kapinių schema ir kita informacija. Jeigu kapinėse yra į Kultūros vertybių registrą įrašytų kultūros paveldo objektų, šie objektai nurodomi informacinėje lentoje, kapinių schemoje pažymimos jų buvimo vietos.
2. Už kapavietės arba kolumbariumo nišos priežiūrą atsakingas laidojantis asmuo, kurio prašymu išduotas leidimas laidoti ir skirta kapavietė arba kolumbariumo niša, arba asmuo, apie kurį pranešta kapinių prižiūrėtojui, arba asmuo (jeigu toks yra), kuriam šio Tvarkos aprašo 51 punkte nustatyta tvarka suteikta teisė prižiūrėti neprižiūrimą kapavietę (toliau – atsakingas asmuo). Atsakingas asmuo turi prižiūrėti kapavietę ir (arba) kolumbariumo nišą, kad jos būtų tvarkingos. Atsakingo asmens duomenis (fizinio asmens vardą, pavardę, nuolatinės gyvenamosios vietos adresą, telefono numerį ir elektroninį paštą, jeigu jį turi; juridinio asmens pavadinimą, teisinę formą, kodą, buveinę, telefono numerį ir elektroninį paštą) kapinių prižiūrėtojas įrašo Laidojimų ir kapaviečių statinių registravimo žurnale (Kapinių prižiūrėtojo kaupiamų duomenų tvarkymo sąlygų aprašo, patvirtinto Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ priedas) (toliau – žurnalas). Kapinių prižiūrėtojas atsakingus asmenis supažindina su Kapinių tvarkymo taisyklėmis, šiuo Tvarkos aprašu ir religinės bendruomenės ar bendrijos nustatyta laidojimo ir kapinių lankymo tvarka. Atsakingas asmuo privalo pašalinti pažeidimus ar atlyginti žalą, kuriuos jis, įrengdamas kapo paminklą, antkapį ar atlikdamas kitus kapavietės arba kolumbariumo nišos priežiūros darbus, padarė kapinėms, kitoms kapavietėms ar kolumbariumo nišoms, kolumbariumui ar kitiems statiniams. Nekilnojamojo kultūros paveldo objektams padaryti pažeidimai ir žala atlyginami Lietuvos Respublikos nekilnojamojo kultūros paveldo apsaugos įstatymo ir kitų teisės aktų nustatyta tvarka.
3. Jeigu asmuo, įrašytas žurnale atsakingu už kapavietės ar kolumbariumo nišos priežiūrą, miršta arba dėl kitų priežasčių negali rūpintis kapavietės ar kolumbariumo nišos priežiūra, jo giminaičiai, sutuoktinis (-ė), partneris (-ė) arba kapavietėje ar kolumbariumo nišoje palaidotų mirusiųjų giminaičiai ir sutuoktinis (-ė), partneris (-ė) turi susitarti, kas bus atsakingas už kapavietės ar kolumbariumo nišos priežiūrą, ir raštu apie tai pranešti kapinių prižiūrėtojui, nurodydami keistinus už kapavietės priežiūrą atsakingo asmens duomenis, nurodytus šio Tvarkos aprašo 33 punkte.
4. Savivaldybės teritorijoje esančių kapinių priežiūrą organizuoja ir lėšas priežiūrai skiria

Administracijos direktorius. Konfesinių kapinių priežiūrą kapinių perdavimo sutartyse numatyta tvarka taip pat gali organizuoti ir (ar) finansuoti religinės bendruomenės ar bendrijos.

1. Kapinių prižiūrėtojas turi organizuoti kapinių sanitarinę priežiūrą ir tvarką, registruoti duomenis žurnale, vykdyti kitas Lietuvos Respublikos žmonių palaikų laidojimo įstatyme, Kapinių tvarkymo taisyklėse numatytas funkcijas.
2. Kapo paminklai, antkapiai, kapavietės aptvėrimas, kiti kapavietės objektai, kurie pagal Lietuvos Respublikos statybos įstatymą ir statybos techninius reglamentus nepriskiriami statiniams, įrengiami vadovaujantis Kapinių tvarkymo taisyklių šio Tvarkos aprašo ir kitų teisės aktų nuostatomis. Statant ir (ar) rekonstruojant statinius kapavietėje, įrengiant kitus kapavietės objektus, už kapavietės priežiūrą atsakingas asmuo praneša apie tai kapinių prižiūrėtojui, kuris žurnale įrašo kapavietės statinių statymo ir (ar) rekonstravimo, kitų kapavietės objektų įrengimo datas.
3. Visi kapavietės statiniai, įskaitant suoliukus, gali būti statomi ir želdiniai sodinami tik skirtos (prižiūrimos) kapavietės ribose.
4. Riboto laidojimo kapinėse, įsteigtose iki 1940 metų, neveikiančiose kapinėse, taikomus kapo paminklų, antkapių ir kitų kapavietės statinių statymo, rekonstravimo ar remonto apribojimus ir papildomus reikalavimus nustato Kapinių tvarkymo taisyklių 26 punktas. Visi darbai, vykdomi šiose kapinėse, derinami su kapinių prižiūrėtoju ir Administracijos Architektūros ir kraštotvarkos planavimo skyriaus specialistu, atsakingu už Širvintų rajone esančių kultūros vertybių išsaugojimą.
5. Kapaviečių ir (ar) kapinių statinius statantys, rekonstruojantys asmenys privalo sutvarkyti visas šių darbų vykdymo metu susidariusias atliekas (nugriautus, išardytus senus statinius, kitus kapaviečių įrengimo objektus, statybinių gaminių nuolaužas ir nepanaudotas statybines medžiagas). Kapaviečių įrengimo, pertvarkymo metu susidariusių atliekų tvarkymo būdai:
	1. atliekų perdavimas atliekų vežėjui ar atliekų naudotojui;
	2. panaudojimas savo reikmėms;
	3. sutvarkymas kitu būdu (Širvintų rajono savivaldybės atliekų tvarkymo taisyklių, patvirtintų Savivaldybės tarybos, nustatyta tvarka).
6. Kapinėse augantys želdiniai prižiūrimi ir tvarkomi vadovaujantis Lietuvos Respublikos želdynų įstatymu, Širvintų rajono savivaldybės želdynų ir želdinių apsaugos taisyklėmis, patvirtintų Savivaldybės tarybos, kitais želdinių tvarkymą reglamentuojančiais teisės aktais ir laikantis šių reikalavimų:
	1. nauja kapavietė formuojama ar leidžiama išplėsti jau esančios kapavietės ribas ne arčiau kaip 1 metras iki augančio medžio;
	2. želdinius galima sodinti tik kapavietės ribose;
	3. draudžiama sodinti plačiomis lajomis, teršiančius žiedynais ar vaisiais aplinką medžius ir krūmus, plintančių šaknų atžalomis rūšių augalus;
	4. draudžiama sodinti plačią paviršinę šaknų sistemą turinčių, neatsparių vėjovartai rūšių (eglių ir kt.) medžius, įskaitant žemaūgių formų, greitai augančių, trumpaamžių, brandžiame amžiuje keliančių pavojų rūšių medžius;
	5. draudžiama savavališkai sodinti arba persodinti, genėti ar pjauti medžius, augančius ne prižiūrimos kapavietės ribose.
7. Kapinių teritorijoje draudžiama:
	1. laidoti, perlaidoti žmogaus palaikus neturint leidimo laidoti, savavališkai vykdyti kapo atkasimo darbus;
	2. be kapinių prižiūrėtojo raštiško leidimo važinėti transportu (išskyrus specialųjį laidojimo metu ir vykdant priežiūros darbus);
	3. ganyti gyvulius, vedžioti gyvūnus ar vaikščioti su jais;
	4. be kapinių prižiūrėtojo žinios statyti naujus, rekonstruoti, išvežti remontuoti kapų statinius;
	5. statyti suolus praėjimuose tarp kapų;
	6. šiukšlinti, mindžioti veją ir gėlynus, laužyti medžius ir krūmus, skinti ar imti gėles, imti smėlį ir žemę ne tam skirtose vietose, gadinti kapinių ir kapų statinius, deginti šiukšles arba jas išmesti ne tam skirtose vietose, trikdyti rimtį ir pažeisti viešąją tvarką;
	7. klijuoti, tvirtinti, kabinti ar kitaip skleisti bet kokio pobūdžio reklamą, skelbimus ar kitą informaciją ant kapinių ir kapaviečių statinių, medžių, stulpų, tvorų, pastatų ar statinių bei kitose, kapinių teritorijoje esančiose, šiam tikslui nenumatytose vietose.
8. Kapinės lankomos visais metų laikais šviesiu paros metu. Lapkričio 1 d. – Visų Šventųjų dieną ir lapkričio 2 d. – Vėlinių dieną lankymo laikas neribojamas.

# SKYRIUS

**KAPAVIEČIŲ PRIPAŽINIMO NEPRIŽIŪRIMOMIS IR JŲ PRIEŽIŪROS ORGANIZAVIMAS**

1. Kapinių prižiūrėtojas ne rečiau kaip kartą per metus organizuoja kapinių apžiūrą, nustatydamas neprižiūrimas kapavietes, skirtumus tarp turimos informacijos ir faktinių duomenų. Kiekvienų kapinių apžiūra įforminama aktu, kuris teikiamas Administracijai.
2. Netvarkomos kapavietės požymiai:
	1. kapavietės želdiniai (medžiai, krūmai) neprižiūrėti – peraugę kapavietės ribas (jeigu tokios nustatytos), užgožiantys užrašus ant paminklo (jeigu jis yra), gadina paminklus, bortelius, kelia plyteles, trukdo praeiti, pažeisti ligų, išorinio poveikio, gadina gretimų kapaviečių statinius ir želdinius;
	2. kapavietė apaugusi žole: nešienaujama, neravima, netvarkoma, matomos sumedėjusios daugiamečių augalų dalys;
	3. kapavietės paminklas ar kiti kapavietės statiniai iš dalies ar visiškai suirę, išgriuvę, pasvirę, kelia pavojų gretimų kapaviečių statiniams, želdiniams;
	4. užrašai ant paminklo nebeįskaitomi dėl aplinkos veiksnių poveikio.
3. Kapinių prižiūrėtojas, nustatęs, kad kapavietė, išskyrus kapavietes, įrašytas į Kultūros vertybių registrą, neprižiūrima ilgiau kaip metus (atitinka bent vieną šio Tvarkos aprašo 45 punkte nurodytą požymį), raštu įspėja už jos priežiūrą atsakingą asmenį, kad būtina ją sutvarkyti ir nurodo kapavietės nesutvarkymo pasekmes.
4. Jeigu per metus nuo įspėjimo įteikimo dienos kapavietė nesutvarkoma, kapinių prižiūrėtojas per 5 darbo dienas raštu informuoja Administracijos direktorių ir religinę bendruomenę ar bendriją, jeigu konfesinių kapinių priežiūrą pagal kapinių perdavimo sutartį organizuoja religinė bendruomenė ar bendrija, apie galbūt neprižiūrimą kapavietę ir pateikia žinomus duomenis: kapinių pavadinimą, kvartalo numerį, kapavietės numerį, kapavietėje palaidotų asmenų vardus, pavardes, laidojimo datas, žmogaus palaikų paskutinio laidojimo kapavietėje datą, nustatytą kapo ramybės laikotarpį, kapavietės matmenis, palaidotų kapavietėje žmonių palaikų skaičių, kapavietės statinius, jų pastatymo ir rekonstravimo datas. Administracijos direktorius gautus duomenis apie galbūt neprižiūrimą kapavietę per 5 darbo dienas paskelbia Savivaldybės interneto svetainėje [www.sirvintos.lt](http://www.sirvintos.lt/).
5. Sprendimą dėl kapavietės pripažinimo neprižiūrima kapaviete ne anksčiau kaip po 2 metų ir ne vėliau kaip po 3 metų nuo duomenų apie galbūt neprižiūrimą kapavietę paskelbimo

Savivaldybės interneto svetainėje [www.sirvintos.lt](http://www.sirvintos.lt/) dienos priima Administracijos direktoriaus įsakymu sudaryta nuolatinė Neprižiūrimų kapaviečių pripažinimo ir kapaviečių (kapų) identifikavimo komisija (toliau – Komisija), apžiūrėjusi kapavietę ne rečiau kaip 3 kartus per metus ir ne dažniau kaip kas 3 mėnesius. Komisija savo veikloje vadovaujasi Neprižiūrimų kapaviečių pripažinimo ir kapaviečių (kapų) identifikavimo komisijos nuostatais. Po kiekvienos apžiūros kapavietės būklė užfiksuojama neprižiūrimos kapavietės apžiūros akte pagal šio Tvarkos aprašo 3 priede nustatytą formą.

1. Administracijos direktorius pripažintų neprižiūrimomis kapaviečių duomenis ir sprendimo dėl jų pripažinimo neprižiūrimomis priėmimo datą per 3 darbo dienas nuo Komisijos sprendimo priėmimo pateikia kapinių prižiūrėtojui ir paskelbia Savivaldybės interneto svetainėje [www.sirvintos.lt](http://www.sirvintos.lt/), nurodydamas duomenų paskelbimo datą.
2. Neprižiūrimų kapaviečių priežiūrą vykdo kapinių prižiūrėtojas. Konfesinėse kapinėse kapaviečių priežiūrą organizuoja religinė bendruomenė ar bendrija, jeigu pagal kapinių perdavimo sutartį ji organizuoja konfesinių kapinių priežiūrą. Asmenys, pageidaujantys prižiūrėti neprižiūrimą kapavietę, per 20 darbo dienų nuo sprendimo dėl kapavietės pripažinimo neprižiūrima paskelbimo Savivaldybės interneto svetainėje [www.sirvintos.lt](http://www.sirvintos.lt/) raštu kreipiasi į Administracijos direktorių, o jeigu neprižiūrima kapavietė yra konfesinėse kapinėse, – į religinę bendruomenę ar bendriją, kuri organizuoja kapinių priežiūrą pagal kapinių perdavimo sutartį, nurodydami pageidaujamos prižiūrėti neprižiūrimos kapavietės duomenis, paskelbtus Savivaldybės interneto svetainėje [www.sirvintos.lt](http://www.sirvintos.lt/) ir registruojami pagal prašymo pateikimo terminą eilės tvarka.
3. Pasibaigus prašymų pateikimo terminui, Administracijos direktorius arba religinė bendruomenė ar bendrija ne vėliau kaip per 20 darbo dienų išnagrinėja gautus prašymus ir priima sprendimą, suteikiantį teisę prižiūrėti neprižiūrimą kapavietę. Pirmenybė teikiama kapavietėje palaidotų asmenų giminaičiams ir (ar) tose kapinėse, kurioje yra kapavietė, palaidotų asmenų giminaičiams, ir apie tai informuoja pareiškėjus per 3 darbo dienas nuo sprendimo priėmimo. Jeigu per prašymų prižiūrėti neprižiūrimą kapavietę pateikimo terminą prašymų negaunama, sprendimas dėl šios kapavietės priežiūros priimamas per 20 darbo dienų po to, kai toks prašymas gaunamas. Tokių kapaviečių priežiūra toliau vykdoma šio Tvarkos aprašo 33 punkte nustatyta tvarka.
4. Asmuo, kuriam suteikta teisė prižiūrėti neprižiūrimą kapavietę, šio Tvarkos aprašo 12 punkte nustatyta tvarka gali gauti leidimą laidoti joje arba, jam mirus, būti palaidotas joje.
5. Jeigu asmuo, kuriam suteikta teisė prižiūrėti neprižiūrimą kapavietę, miršta arba dėl kitų priežasčių negali prižiūrėti neprižiūrimos kapavietės, jo giminaičiai ir (ar) sutuoktinis (-ė) ar partneris (-ė) turi susitarti, kas bus atsakingas už neprižiūrimos kapavietės priežiūrą, ir raštu apie tai pranešti kapinių prižiūrėtojui, nurodyti keistinus už kapavietės priežiūrą atsakingo asmens duomenis, nurodytus šio Tvarkos aprašo 33 punkte.
6. Mirus asmeniui, kuriam buvo suteikta teisė prižiūrėti neprižiūrimą kapavietę, leidimas jį palaidoti šioje kapavietėje gali būti išduotas laidojančiam asmeniui.
7. Neprižiūrimoje kapavietėje, kol bus paskirtas atsakingas už kapavietės priežiūrą asmuo, leidimai laidoti neišduodami.
8. Laidojant neprižiūrimoje kapavietėje ir ją prižiūrint, turi būti išsaugotas kapo paminklas, jeigu jis yra, ir jame esantys įrašai apie kapavietėje palaidotą (-us) asmenį (-is).

# SKYRIUS

**KAPAVIEČIŲ (KAPŲ) IDENTIFIKAVIMAS**

1. Asmenys, norintys identifikuoti kapinėse artimųjų giminaičių, sutuoktinio (-ės),

partnerio (-ės) kapą ir tapatybę jame palaidotų asmenų, kurių palaidojimo vietą žyminčių kapo paminklų, užrašų ant paminklų ar duomenų apie kapavietę (kapą) žurnale neišliko, turi:

* 1. pateikti Administracijai rašytinį prašymą identifikuoti kapavietę (kapą) pagal šio Tvarkos aprašo 4 priede nustatytą formą;
	2. prašyme nurodyti giminystės ryšius ir jiems žinomas aplinkybes, dėl kurių neišliko duomenų apie kapavietę (kapą);
	3. pateikti visus turimus duomenis apie kapavietę (kapą) ir joje (jame) palaidotus asmenis. Prie prašymo pridedami turimi dokumentai (išrašai iš bažnytinių registravimo knygų, mirties faktą liudijantys dokumentai, nuotraukos ir kita), patvirtinantys pateiktus duomenis.
1. Administracijos direktoriaus sudaryta Komisija, išnagrinėjusi pateiktą medžiagą ir apžiūrėjusi kapavietę (kapą), per 20 darbo dienų nuo prašymo pateikimo priima sprendimą dėl kapavietės (kapo) identifikavimo. Šiuo atveju palaidoto asmens tapatybei nustatyti ekshumacija ir biologiniai-medicininiai tyrimai neatliekami. Kai identifikuojama kapavietė (kapas) yra konfesinėse kapinėse, sprendimas priimamas gavus religinės bendruomenės ar bendrijos sutikimą. Sprendimas dėl kapavietės (kapo) identifikavimo į Kultūros vertybių registrą įrašytose kapinėse derinamas su Kultūros paveldo departamentu.
2. Apie Komisijos priimtą sprendimą Administracijos direktorius per 5 darbo dienas raštu informuoja prašymą pateikusį asmenį ir kapinių prižiūrėtoją. Kapinių prižiūrėtojas identifikuotos kapavietės (kapo) duomenis įrašo žurnale, jeigu kapavietė (kapas) buvo identifikuota. Apie priimtą sprendimą identifikuoti kapavietę (kapą) konfesinėse kapinėse Administracijos direktorius papildomai raštu informuoja atitinkamą religinę bendruomenę ar bendriją. Jeigu kapavietė (kapas) yra į Kultūros vertybių registrą įrašytose kapinėse, apie Komisijos priimtą sprendimą identifikuoti kapavietę (kapą) Administracija papildomai raštu informuoja Kultūros paveldo departamentą.

# SKYRIUS

**NENUSTATYTOS TAPATYBĖS ŽMOGAUS PALAIKŲ LAIDOJIMAS**

1. Gavusi informaciją apie rastus nenustatytos tapatybės žmogaus palaikus, Administracija kreipiasi į Vilniaus apygardos prokuratūrą (Vilniaus apylinkės prokuratūros 7-ąjį skyrių) dėl informacijos pateikimo apie rastus nenustatytos tapatybės žmogaus palaikus ir raštiško leidimo laidoti rastus žmogaus palaikus gavimo.
2. Nenustatytos tapatybės žmogaus palaikai laidojami tik gavus raštišką prokuroro leidimą.
3. Nenustatytos tapatybės žmogaus palaikai laidojami Administracijos direktoriaus nustatytose vienose iš Savivaldybės viešųjų kapinių tam tikslui skirtoje teritorijoje.
4. Sprendimą laidoti nenustatytos tapatybės žmogaus palaikus ir skirti kapavietę (Nenustatytos tapatybės žmogaus palaikų laidojimo organizavimo tvarkos aprašo 1 priedas) ne vėliau kaip per 5 darbo dienas nuo raštiško prokuroro leidimo laidoti nenustatytos tapatybės žmogaus palaikus gavimo priima Administracijos direktorius ar jo paskirtas Administracijos valstybės tarnautojas arba darbuotojas, dirbantis pagal darbo sutartį. Taip pat ne vėliau kaip per 5 darbo dienas nuo raštiško prokuroro leidimo laidoti gavimo dienos Administracijos direktorius įsakymu paskiria Administracijos darbuotoją (toliau – Administracijos atstovas), kuris organizuoja nenustatytos tapatybės žmogaus palaikų laidojimą.
5. Administracijos direktoriui ar jo paskirtam darbuotojui priėmus sprendimą laidoti nenustatytos tapatybės žmogaus palaikus ir skirti kapavietę, Administracijos atstovas kreipiasi į

kapinių prižiūrėtoją dėl leidimo laidoti išdavimo.

1. Nenustatytos tapatybės žmogaus palaikus laidoja laidojimo paslaugų teikėjas, teisės aktų nustatyta tvarka sudaręs su Administracija laidojimo paslaugų teikimo sutartį.
2. Laidojant nenustatytos tapatybės žmogaus palaikus, dalyvauja Administracijos atstovas.
3. Palaidojus nenustatytos tapatybės žmogaus palaikus, Administracijos atstovas surašo Nenustatytos tapatybės žmogaus palaikų laidojimo aktą (Nenustatytos tapatybės žmogaus palaikų laidojimo organizavimo tvarkos aprašo 2 priedas).
4. Nenustatytos tapatybės žmogaus palaikų palaidojimo aktą pasirašo Administracijos atstovas, laidojimo paslaugų teikėjas arba jo atstovas ir kapinių prižiūrėtojas arba jo atstovas. Nenustatytos tapatybės žmogaus palaikų palaidojimo akto kopiją Administracijos atstovas pateikia leidimą laidoti nenustatytos tapatybės žmogaus palaikus davusiam prokurorui.
5. Ant nenustatytos tapatybės žmogaus kapo pritvirtinama lentelė, kurioje nurodomi kapavietės numeris, palaikų palaidojimo data. Užrašai ant lentelės turi būti nenusiplaunantys.
6. Prokuroro leidimas laidoti nenustatytos tapatybės žmogaus palaikus, sprendimas laidoti ir skirti kapavietę nenustatytos tapatybės žmogaus palaikams, palaikų palaidojimo aktas saugomi Administracijos Ūkio plėtros skyriuje Lietuvos Respublikos dokumentų ir archyvų įstatymo nustatyta tvarka.
7. Duomenis apie palaidotus nenustatytos tapatybės žmogaus palaikus registruoja kapinių prižiūrėtojas Nenustatytos tapatybės žmogaus palaikų laidojimo registravimo žurnale (Nenustatytos tapatybės žmogaus palaikų laidojimo organizavimo tvarkos aprašo 3 priedas).

# SKYRIUS BAIGIAMOSIOS NUOSTATOS

1. Paskyrus kitus asmenis, atsakingus už leidimų laidoti Širvintų rajono savivaldybės teritorijoje išdavimą, buvę atsakingi asmenys pagal perdavimo ir priėmimo aktą perduoda visus dokumentus, susijusius su leidimų laidoti išdavimu.
2. Kitus šiame Tvarkos apraše nenumatytus kapinių tvarkymo ir žmonių palaikų laidojimo klausimus Administracija sprendžia vadovaudamasi Lietuvos Respublikos vietos savivaldos įstatymu ir kitais teisės aktais.
3. Už šio Tvarkos aprašo įgyvendinimą atsakingas Administracijos Ūkio plėtros skyrius.
4. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Asmens duomenų tvarkymo Širvintų rajono savivaldybės administracijoje taisyklėmis, patvirtintomis Administracijos direktoriaus, kitais asmens duomenų tvarkymą ir apsaugą nustatančiais teisės aktais.
5. Šio tvarkos aprašo įgyvendinimą kontroliuoja Savivaldybės kontrolės ir audito tarnyba ir Savivaldybės administracijos Centralizuoto vidaus audito skyrius.
6. Šio Tvarkos aprašo reikalavimus pažeidę juridiniai ir fiziniai asmenys atsako Lietuvos Respublikos įstatymų nustatyta tvarka.

Leidimų laidoti išdavimo, laidojimo ir kapinių priežiūros bei lankymo, kapavietės pripažinimo

neprižiūrima kapaviete ir kapavietės (kapo) identifikavimo Širvintų rajono savivaldybės teritorijoje tvarkos aprašo

1 priedas

# (Prašymo dėl leidimo laidoti išdavimo forma)

(laidojančio asmens vardas ir pavardė, juridinio asmens pavadinimas, teisinė forma, kodas)

(nuolatinė gyvenamoji vieta, būstinės adresas, telefonas, el. paštas)

(kapinių prižiūrėtojo pavadinimas arba vardas, pavardė)

# PRAŠYMAS

**DĖL LEIDIMO LAIDOTI IŠDAVIMO**

 Nr.

(data)

(sudarymo vieta)

Prašau išduoti leidimą laidoti (perlaidoti)  *mirusio žmogaus palaikus*,  *žmogaus vaisių (vaisius) iki 22-os nėštumo savaitės*

(laidojamo asmens vardas ir pavardė, laidojimo data; juodligės arba ypač pavojingos užkrečiamos ligos, įrašytos į sveikatos apsaugos

ministro nustatytą sąrašą, kodas (jeigu laidojamas asmuo šia liga sirgo arba buvo tokios ligos sukėlėjų nešiotojas); moters, kurios vaisių (vaisius) prašoma laidoti, vardas, pavardė, gimimo data)

 kapinėse *(reikalingą langelyje pažymėti „X“)* ir:

(kapinių pavadinimas)

1. Skirti naują kapavietę:

 šeimos (keliems kapams) kapavietę;  vienam kapui;  kapavietę kremuotiems palaikams laidoti

(*reikalingą langelyje pažymėti „X“);*

1. Leisti *laidoti (perlaidoti*) šeimos (kelių kapų) arba vieno kapo kapavietėje (kape) Nr. , kurioje palaidotas (-i) asmuo (asmenys);

(šeimos ar asmens pavardė)

1. Leisti laidoti žmogaus palaikus pripažintoje neprižiūrima kapaviete:

(kapavietės Nr.)

(dokumento, suteikiančio teisę prižiūrėti neprižiūrimą kapavietę, pavadinimas, data, numeris)

Laidojantis asmuo (atsakingas už kapavietės priežiūrą asmuo), įrašytas žurnale:

(vardas ir pavardė, parašas, giminystės ryšys su laidojamu asmeniu, nuolatinė gyvenamoji vieta, telefono ryšio numeris, elektroninis paštas)

PRIDEDAMA:

1. Medicininis mirties liudijimas, lapas (-ai).
2. Sveikatos apsaugos ministro nustatytos formos medicinos dokumentų išrašas (kai prašoma laidoti žmogaus vaisių (vaisius), lapas (-ai).
3. Kiti dokumentai: , lapas (-ai).

Prašymą pateikė

(prašymą pateikusio asmens pareigos, kai prašymą (parašas) (vardas ir pavardė)

teikia juridinis asmuo)

A. V.

Prašymą priėmė

(prašymą priėmusio asmens pareigos) (parašas) (vardas ir pavardė)

2

Su Leidimų laidoti išdavimo, laidojimo ir kapinių priežiūros bei lankymo, kapavietės pripažinimo neprižiūrima kapaviete ir kapavietės (kapo) identifikavimo Širvintų rajono savivaldybės teritorijoje tvarkos aprašu, patvirtintu Širvintų rajono savivaldybės tarybos 2018 m. vasario 22 d. sprendimu Nr. 1-41, susipažinau, atsakau už pateiktų duomenų teisingumą.

\*Pasirašydami šį prašymą Jūs patvirtinate, kad esate tinkamai informuotas, kad Jūsų asmens duomenų valdytojas yra Širvintų rajono savivaldybės administracija (juridinio asmens kodas 188722373, adresas: Vilniaus g. 61, LT-19120 Širvintos, tel. (8 382) 51 590, el. p. savivaldybe@sirvintos.lt). Asmens duomenys tvarkomi siekiant išnagrinėti Jūsų prašymą. Tvarkymo pagrindas – tvarkyti būtina, siekiant atlikti užduotį, vykdomą viešojo intereso labui, arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina Jūsų prašymui išnagrinėti, ir asmenims, kurie turi teisę šiuos duomenis gauti teisės aktų nustatyta tvarka. Duomenis pateikti privalote, kadangi kitaip negalėsime išnagrinėti Jūsų prašymo ir(ar) suteikti paslaugos. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius) ir pasikonsultuoti su Širvintų rajono savivaldybės administracijos Duomenų apsaugos pareigūnu, kurio kontaktai yra skelbiami: [https://www.sirvintos.lt/lt/veiklos-sritys/asmens-duomenu-apsauga/asmens-](https://www.sirvintos.lt/lt/veiklos-sritys/asmens-duomenu-apsauga/asmens-duomenu-apsaugos-pareigunas/2795) [duomenu-apsaugos-pareigunas/2795](https://www.sirvintos.lt/lt/veiklos-sritys/asmens-duomenu-apsauga/asmens-duomenu-apsaugos-pareigunas/2795). Daugiau informacijos apie duomenų tvarkymą rasite <https://www.sirvintos.lt/lt/veikla/veiklos-sritys/asmens-duomenu-apsauga/2794>.

(laidojančio asmens vardas ir pavardė) (parašas)

–––––––––––––––––––––

Leidimų laidoti išdavimo, laidojimo ir kapinių priežiūros bei lankymo, kapavietės pripažinimo

neprižiūrima kapaviete ir kapavietės (kapo) identifikavimo Širvintų rajono savivaldybės teritorijoje tvarkos aprašo

2 priedas

# (Prašymo išduoti pažymą apie palaidojimo vietą ir laiką forma)

(vardas ir pavardė)

(nuolatinės gyvenamosios vietos adresas, telefonas, el. paštas)

(kapinių prižiūrėtojo pavadinimas arba vardas, pavardė)

# PRAŠYMAS

**IŠDUOTI PAŽYMĄ APIE PALAIDOJIMO VIETĄ IR LAIKĄ**

 Nr.

(data)

(sudarymo vieta)

Prašau išduoti pažymą apie mirusiojo (-ios)

(nurodyti giminystės ryšį, vardą ir pavardę, gimimo ir mirties datą)

 palaidojimo vietą ir laiką.

Miręs asmuo palaidotas Širvintų miesto / seniūnijos,

(laidojimo metai) (nereikalingą išbrauti) (seniūnijos pavadinimas)

 kapinėse.

(kapinių pavadinimas)

Pažymą reikia pateikti

(nurodyti įstaigos pavadinimą)

PRIDEDAMA:

1. Mirties liudijimas ar sveikatos apsaugos ministro patvirtintos formos medicinos dokumentų išrašas, jeigu palaidotas žmogaus vaisius (vaisiai) iki 22-os nėštumo savaitės, lapas (-ai).
2. Dokumentai, įrodantys giminystės ryšį su kapavietėje palaidotu asmeniu, lapas (-ai).

Atsakymą pageidauju gauti:

(el. paštu (jeigu duomenų gavėjas tinkamai identifikuotas), registruotu laišku, atsiimant asmeniškai)

\*Pasirašydami šį prašymą Jūs patvirtinate, kad esate tinkamai informuotas, kad Jūsų asmens duomenų valdytojas yra Širvintų rajono savivaldybės administracija (juridinio asmens kodas 188722373, adresas: Vilniaus g. 61, LT-19120 Širvintos, tel. (8 382) 51 590, el. p. savivaldybe@sirvintos.lt). Asmens duomenys tvarkomi siekiant išnagrinėti Jūsų prašymą. Tvarkymo pagrindas – tvarkyti būtina, siekiant atlikti užduotį, vykdomą viešojo intereso labui, arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina Jūsų prašymui išnagrinėti, ir asmenims, kurie turi teisę šiuos duomenis gauti teisės aktų nustatyta tvarka. Duomenis pateikti privalote, kadangi kitaip negalėsime išnagrinėti Jūsų prašymo ir(ar) suteikti paslaugos. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius) ir pasikonsultuoti su Širvintų rajono savivaldybės administracijos Duomenų apsaugos pareigūnu, kurio kontaktai yra skelbiami: <https://www.sirvintos.lt/lt/veiklos-sritys/asmens-duomenu-apsauga/asmens-duomenu-apsaugos-pareigunas/2795>. Daugiau informacijos apie duomenų tvarkymą rasite <https://www.sirvintos.lt/lt/veikla/veiklos-sritys/asmens-duomenu-apsauga/2794>.

Patvirtinu, kad visa mano pateikta informacija yra tiksli ir teisinga.

(parašas) (vardas ir pavardė)

2

Leidimų laidoti išdavimo, laidojimo ir kapinių priežiūros bei lankymo, kapavietės pripažinimo

neprižiūrima kapaviete ir kapavietės (kapo) identifikavimo Širvintų rajono savivaldybės teritorijoje tvarkos aprašo

3 priedas

**(Neprižiūrimos kapavietės apžiūros akto forma)**

# NEPRIŽIŪRIMOS KAPAVIETĖS APŽIŪROS AKTAS

 Nr.

(data)

(sudarymo vieta)

Širvintų rajono savivaldybės administracijos direktoriaus m. d.

įsakymu Nr. „Dėl “

sudaryta nuolatinė Neprižiūrimų kapaviečių pripažinimo ir kapaviečių (kapų) identifikavimo komisija Komisijos pirmininkas (-ė) –

Komisijos sekretorius (-ė) – Komisijos nariai:

*Kapinių, kuriose yra neprižiūrima kapavietė, pavadinimas, adresas, kvartalo numeris, kapavietės numeris, kapavietėje palaidotų asmenų vardai, pavardės, laidojimo datos, žmogaus palaikų paskutinio laidojimo kapavietėje data, kapavietės matmenys, palaidotų kapavietėje žmonių palaikų skaičius, kapavietės statiniai, jų pastatymo ir rekonstravimo datos (jeigu žinomi).*

Faktinės aplinkybės

Kapavietės būklė

Komisijos išvados

Akto priedai

Leidimų laidoti išdavimo, laidojimo ir kapinių priežiūros bei lankymo, kapavietės pripažinimo

neprižiūrima kapaviete ir kapavietės (kapo) identifikavimo Širvintų rajono savivaldybės teritorijoje tvarkos aprašo

4 priedas

**(Prašymo identifikuoti kapavietę (kapą) forma)**

(Prašymą pateikiančio asmens vardas, pavardė, nuolatinės gyvenamosios vietos adresas, telefono numeris, el. paštas)

Širvintų rajono savivaldybės administracijai

# PRAŠYMAS IDENTIFIKUOTI KAPAVIETĘ (KAPĄ)

 Nr.

(data)

(sudarymo vieta)

Prašyčiau identifikuoti

 ,

(nurodyti giminystės ryšį, mirusiojo vardą, pavardę,

 mirusio (-ios)

asmens kodą, gimimo datą, mirties vietą)

 , kapavietę, esančią kapinėse, ir įrašyti kapą (kapavietę)

(mirties data) (kapinių pavadinimas)

prižiūrinčio asmens duomenis:

(prižiūrinčio asmens vardas, pavardė,

nuolatinės gyvenamosios vietos adresas, telefono numeris, el. paštas, jeigu jį turi)

Papildoma informacija apie aplinkybes, dėl kurių neišliko duomenų apie kapavietę (kapą):

Leidimą identifikuoti kapą (kapavietę) pageidauju gauti *tiesiogiai*, *registruotu laišku arba elektroninėmis priemonėmis* (nereikalingą išbraukti).

Pridedami dokumentai (*pažymėti*):

2

* Medicininis mirties liudijimas (ar kitas dokumentas, įrodantis mirties faktą), lapas (-ai);
* Dokumentai, įrodantys giminystės ryšį su mirusiuoju, lapas (-ai);
* Nuotraukos, įrodančios palaidojimo nurodytoje vietoje faktą, lapas (-ai);
* Kiti dokumentai, lapas (-ai);

\*Pasirašydami šį prašymą Jūs patvirtinate, kad esate tinkamai informuotas, kad Jūsų asmens duomenų valdytojas yra Širvintų rajono savivaldybės administracija (juridinio asmens kodas 188722373, adresas: Vilniaus g. 61, LT-19120 Širvintos, tel. (8 382) 51 590, el. p. savivaldybe@sirvintos.lt). Asmens duomenys tvarkomi siekiant išnagrinėti Jūsų prašymą. Tvarkymo pagrindas – tvarkyti būtina, siekiant atlikti užduotį, vykdomą viešojo intereso labui, arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina Jūsų prašymui išnagrinėti, ir asmenims, kurie turi teisę šiuos duomenis gauti teisės aktų nustatyta tvarka. Duomenis pateikti privalote, kadangi kitaip negalėsime išnagrinėti Jūsų prašymo ir(ar) suteikti paslaugos. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius) ir pasikonsultuoti su Širvintų rajono savivaldybės administracijos Duomenų apsaugos pareigūnu, kurio kontaktai yra skelbiami: <https://www.sirvintos.lt/lt/veiklos-sritys/asmens-duomenu-apsauga/asmens-duomenu-apsaugos-pareigunas/2795>. Daugiau informacijos apie duomenų tvarkymą rasite <https://www.sirvintos.lt/lt/veikla/veiklos-sritys/asmens-duomenu-apsauga/2794>.

Patvirtinu, kad visa mano pateikta informacija yra tiksli ir teisinga.

(parašas) (vardas ir pavardė)